钦定古今图书集成/方舆汇编/职方典/第1085卷 > 《题金山蒲弄草堂》前人
## 钦定古今图书集成/方舆汇编/职方典/第1085卷 > 《题金山蒲弄草堂》前人

艾轩先生鸣大宋，绝世文才岂天纵。横经讲道倡莆
中，别构茅堂向《蒲弄》。蒲弄山高矗天起，倒影平湖三
十里。渡头频系问奇船，门巷纷纷响珠履。一从观化去不来，旧基零落荒苍苔。高林日暮鸟相语，废圃春
深花自开。花开花落几今古，风教何曾化尘土。绵绵
书泽犹在人，满邑弦歌比邹鲁。我来曾过山之陬，夕
阳驻马空回头。九原之魂不可作，临风一啸云悠悠。